ปกติประจำเดือนมาเยอะมากในวันที่1-3ของวันที่มีประจำเดือน มาเยอะแบบนี้ทุกเดือนค่ะ แต่เดือนนี้ประจำเดือนมาน้อยมากมา2 วันแล้วค่ะ มีเพศสัมพันธ์วันที่ 10,11,13,14 ค่ะ รอบเดือน เดือนพค.มาวันที่29-1มิย.ค่ะ แบบนี้มีโอกาสท้องไหมค่ะ
สวัสดีค่ะ หากประจำเดือนมาวันที่ 29 พ.ค. แล้วได้มีเพศสัมพันธ์วันที่ 10-14 มิ.ย. ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์อาจมีได้ อย่างไรก็ตาม หากในเดือนนี้ ประจำเดือนได้มาแล้ว โดยเริ่มมาในวันที่ 27-28 มิ.ย. ก็ถือว่ามาเป็นปกติดี และหากมีเลือดออกมานาน 2-7 วัน ก็ถือว่าปกติดีเช่นกัน และแสดงว่าไม่ได้มีการตั้งครรภ์เกิดขึ้นค่ะ ส่วนการที่มีเลือดออกน้อยกว่าปกติ อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด มีภาวะโลหิตจาง เป็นต้น แนะนำควรสังเกตประจำเดือนในรอบต่อๆ ไปก่อน ว่าจะมามีปริมาณเหมือนเดิมหรือไม่แต่หากรู้สึกกังวลว่าจะมีการตั้งครรภ์หรือไม่ ก็อาจลองตรวจหาการตั้งครรภ์ดูค่ะ